alexandrainst/scandi-wiki huggingface dataset:
Aanen Paus

Aanen Paus (født 1727, død 1805), egentlig Aanon Paus, var en norsk skipsreder, trelasthandler og vinhandler i Fredrikstad.

Han var sønn av Amandus Paus (1695–1761) og Karen Aanonsdatter Falck; faren var yngste sønn av Kviteseidpresten Hans Povelsson Paus og kjøpte i 1727 storgården Flom i Flåbygd, mens moren var datter av en av Arendals ledende skipsredere og kjøpmenn, Aanon Aanonsen (d. 1732). Faren ble i samtiden omtalt med tittelen monsieur, som viser at han ble regnet som «borgerlig gårdbruker», og var yngre bror til sorenskriver i Øvre Telemark Peder Paus. Aanon Paus var oppkalt etter morfaren Aanon Aanonsen i Arendal, men i datidens skriftspråk ble fornavnet skrevet Aanen.

Aanon Paus solgte odelsretten til Flom til sine yngre brødre Paul og Abraham, da han selv satset på en karriere innen sjøfart og handel. Fredrikstad bys historie oppgir at han først var skipper på egen skute og aktiv innen trelasthandel. I 1767 ble han gift med en datter av vinhandler i Fredrikstad Lorentz Koch og tok borgerskap som kjøpmann der i byen, der han var aktiv som vinhandler, tobakkshandler, skipsreder m.m. Der fikk han bygget en murgård som da var byens nest største våningshus. Under krisen i 1771 gikk han fallitt, var i noen år ansatt som fullmektig på Hafslund og tok i 1778 igjen borgerskap i Fredrikstad, der han også var borgerrepresentant.

Hans datter Maren Sophie Paus (1782–1838) var gift med kjøpmann i Frederikshald Thomas Fearnley. Aanen Paus var morfar til maleren Thomas Fearnley og oldefar til skipsreder Thomas Fearnley.

Referanser

Eksterne lenker

Norske trelasthandlere
Sulafjellet

Sulafjellet er det høyeste fjellet på Sula. Sulafjellet er 776 moh. det dekker en stor del av Sula. Sulafjellet er et populært turistmål for de som bor på Sula og de som bor i Ålesund.

Fjell i Møre og Romsdal
Fjell i Sula kommune
Emneknaggaktivisme

Emneknaggaktivisme (engelsk: hashtag activism) er et begrep omtalt av mediene som refererer til Twitter sin bruk av emneknagger for aktivisme på internett. Uttrykket kan også referere til å støtte en sak ved å blant annet like og dele på sosiale medier som Facebook og Twitter. Målet med emneknaggaktivisme er å dele visse saker med venner og følgere, i håp om at de også vil dele informasjonen. Dette fører til en utbredt diskusjon og åpner opp for at endringer kan skje. Emneknagger har også blitt brukt til å debattere og gjøre folk oppmerksomme på sosiale og politiske problemstillinger. De kan ses på som en måte å hjelpe eller starte en revolusjon ved å øke antall støttespillere fra hele verden som ikke har hørt om saken. Det lar folk diskutere og kommentere rundt en emneknagg. Emneknaggaktivisme åpner opp for å utvide kommunikasjonen og gjøre det demokratisk hvor alle har en måte å uttrykke sine meninger. Noen eksempler er #MeToo og #FakeNews.

Emneknaggaktivisme har mottatt kritikk fra både kritikere og støttespillere. Noen støttespillere argumenterer for at det er en god idé å bruke aktivisme på sosiale medier fordi det åpner opp for kontakt med mennesker fra hele verden på kort tid. Kritikerne stiller derimot spørsmål om denne formen for aktivisme fører til reell endring, ettersom brukerene indikerer at de bryr seg, i stedet for å gjøre konkrete tiltak for å utgjøre en forskjell.

Historie 
Emneknagger ble foreslått av Chris Messina, tidligere utvikler for Google, i 2007. Han ønsket å skape en plattform hvor folk kunne ha organiserte samtaler. Plattformen skulle være lett tilgjengelig på telefonen og enkel å bruke. Målet hans var å ha en åpen kode hvor folk ble oppmuntret til å uttrykke sine meninger fritt om hva de tenkte om emnet. Hans visjon kan nå ses gjennom bruken av emneknaggaktivisme.

Den eldste kjente omtalen av begrepet er fra The Guardian i 2011, der det ble nevnt i sammenheng for å beskrive Occupy Wall Street-protester. Emneknaggen ble brukt for å koordinere samtaler på nett, finne støttespillere, samt å arrangere spontane protester. Siden den gang har begrepet blitt brukt til å referere til bruken av emneknagger på sosiale medieplattformer, som Twitter, Facebook, Instagram og Tumblr. Et skifte har skjedd blant aktivistene for å delta i interaktiv kommunikasjon på internett.

Referanser 

Twitter
Internett-aktivisme
Luke Combs

Luke Albert Combs (født 2. mars 1990) er en amerikansk countryartist og låtskriver. Combs har gitt ut to album for Columbia Nashville, som har gitt ut fem singler, som alle nådde til første plass på Billboards Country Airplay-liste: «Hurricane», «When it Rains It Pours», «One Number Away», «She Got The Best Of Me» og «Beautiful Crazy». Også hans sjette og syvende singel kom på første plass på Billboards Country Airplay-liste. Han regnes nå som den nyeste medlemmet av "Grand Ole Opry"

Tidlig liv 
Combs ble født i Charlotte, Nord-Carolina og flyttet til Asheville, North Carolina i en alder av 8 år. Han har opptredd som vokalist siden barndommen. Mens han gikk på A. C. Reynolds High School, spilte Combs amerikansk fotball og var med flere musikkgrupper. Han har også spilt som soloartist i verdensberømte Carnegie Hall. Senere gikk han på Appalachian State University, hvor han fremførte sitt første countryshow på Parthenon Kafé. Med mindre enn en måned igjen av sitt fjerde år på college, droppet han ut for å satse på sin country-karriere, og flyttet derfor senere til Nashville, Tennessee.

Referanser

Eksterne lenker 
 
 
 
 

Countrymusikere fra USA
Sangere fra USA
Låtskrivere fra USA
Kevin Boine

Kevin André Boine (født 1993)  er en samisk pop-artist.

Boine forsøkte seg første gang i Norske Talenter i 2010, men slapp ikke gjennom. Han fikk sitt gjennombrudd da han deltok i 2015 i Norske Talenter med samisk rap og nådde til semifinalen.

Boine kommer fra Tana. Han har fagbrev som sveiser og var sveiselærling i Kværner Stord i 2015. Han sluttet i jobben som isolator på Melkøya i 2017.

I desember 2018 tegnet han platekontrakt med Universal Music. I 2018 var han en av to norske artister som hadde solgt til platina uten å ha platekontrakt. I 2018 hadde han en inntekt fra musikkvirksomheten sin på 1 287 487 kroner.

I 2019 hadde han over 364 000 månedlige lyttere på Spotify, og «Drømmeland» hadde hatt over 15 millioner avspillinger.

I 2019 hadde han over 40 millioner avspillinger på Spotify, og i desember 2019 var totalt antall streaminger over 70 millioner.

Han kom på 14.-plass på VG-lista med låten «Swipe Up», som han spilte inn sammen med Martine Lunde.

Den 8. februar 2020 deltok Kevin Boine med sangen «Stem på mæ» i den nord-norske delfinalen i Melodi Grand Prix, Norges nasjonale uttak til Eurovision Song Contest. Boine gikk ikke videre.

Diskografi 
Singler
«Kom til Finnmark» 
«Drømmeland» 
«Telefon» (2017)
«Drikkestopp» (2019, Universal)
«Swipe up», sammen med Martine Lunde (2019, Universal)
«Aurora» (2019, Universal)
«Stem på mæ» i MGP (2020)
«Boten Anna» (2020)

Referanser 

Norske musikere
Deltakere i Melodi Grand Prix 2020
Fødselsdato ikke oppgitt
Jon Lauvland Pettersen

Jon Lauvland Pettersen (født 1975) er en norsk trommeslager og låtskriver fra Stokmarknes. Pettersen er mest kjent som originalmedlem og trommeslager i bandet Madrugada, som han har vært med i fra 1992 til 2002, og igjen siden gjenforeningen i 2018. Han tok initiativet til gjenforeningen av bandet i 2018.

Han har bakgrunn som kulturhusleder, produsent og konsulent.

Eksterne lenker   
 

Norske låtskrivere‎
Norske trommeslagere
Kjeholmskjæra naturreservat

Kjeholmskjæra naturreservat består av fem holmer med omkringliggende sjøarealer nordvest for Kjeholmen i Kragerø. Reservatet ligger i Haslumkilen nord for Ospvika. Området er hekkeplass for sjøfugl.

Referanser

Eksterne lenker 

 Kjeholmskjæra naturreservat Fylkesmannen i Vestfold og Telemark
 Faktaark Naturbase

Naturreservater i Vestfold og Telemark
Verneområder i Kragerø
Verneområder opprettet i 1980
Knipheia naturreservat

Knipheia naturreservat ligger på nordsida av Barlandskilen og er ei sørvendt, artsrik skråning som følge av den kalkholdige grunnen i området. Knipheia har forekomster av lågurt-eikeskog/ alm-lindeskog med innslag av buskvikke.

Referanser

Eksterne lenker 

 Knipheia naturreservat Fylkesmannen i Vestfold og Telemark
 Faktaark Naturbase

Naturreservater i Vestfold og Telemark
Verneområder i Kragerø
Verneområder opprettet i 1993
Krålen naturreservat

Krålen naturreservat ligger helt nord i Fyresdal kommune, mot grensa til Tokke kommune. Reservatet ligger i den østvendte lia av Skipsfjødd, nordvest for Skredvatnet. 
Reservatet er et skogområde hvor det er en gammel barskog. Området har en særskilt naturvitenskapelig verdi grunnet forekomst av den truede sopparten lappkjuke og andre arter av vedboende sopp som er truet og sjeldne å se.

Referanser

Eksterne lenker 

 Krålen naturreservat Fylkesmannen i Vestfold og Telemark
 Faktaark Naturbase

Naturreservater i Vestfold og Telemark
Verneområder i Fyresdal
Verneområder opprettet i 2016
Langøya landskapsvernområde med dyre- og plantelivsfredning

Langøya landskapsvernområde med dyre- og plantelivsfredning er et område med kalkrik berggrunn hvor det vokser flere sjeldne plantearter. Mange av disse artene finnes bare på kalkfjell, blant annet flere orkidéer som flueblomst og vårmarihånd. 

Reinrose er en fjellplante som har overlevd her ute siden slutten av forrige istid, og som ikke finnes ellers i lavlandet. 
På Langøya lever også flere sjeldne arter av blant annet sopp, lav og snegler som bare finnes på kalkfjell. Noen av dem har navn som hjernetrøffel, vifteglye og tannsylinderknøttsnegl.

Referanser

Eksterne lenker 

 Langøya landskapsvernområde med dyre- og plantelivsfredning Fylkesmannen i Vestfold og Telemark
 Faktaark Naturbase

Landskapsvernområder i Vestfold og Telemark
Biotopvern i Vestfold og Telemark
Verneområder i Bamble
Verneområder opprettet i 2006
Skipsverftssenteret Zvjozdotsjka

Skipsverftssenteret Zvjozdotsjka (russisk:Центр судоремонта «Звёздочка») er et stort skipsverft med mange filialer. Verftet er fra 2018  kommet i søkelyset i forbindelse med Frode Berg-saken. Hovedkontoret ligger i Severodvinsk i Arkhangelsk oblast, og hoveddokken ligger på sørkysten av Dvinabukta. Norge har et samarbeid med skipsverftet, og finansiert opphugging av to russiske Viktor II atomubåter gjennom regjeringens handlingsplan for atomsaker.

Filialer 

 Nerpa skipsverft i Snezjnogorsk, Murmansk oblast
 Vint-filialen i Moskva
 Vega-fabrikken i Borovsk
 1. skipsverft i Lazarevskoje, Sotsji
 5. skipsverft i Temrjuk
 35. skipsverft i Murmansk
 Skipsverftet "Krasnaja Kuznitsa" i Arkhangelsk
 Astrakhan skipsverft i Astrakhan
 Sevastopol marin fabrikk i Sevastopol

Referanser

Kilder
https://www.star.ru/

Skipsverft
Arkhangelsk oblast
Lindheim-Mannsmyr naturreservat

Lindheim-Mannsmyr naturreservat ligger ca. 200 moh. sørvest for Sannidal ved fylkesgrensa til Agder. Av totalarealet på ca. 160 daa, er ca. 95 daa myrjord. Fastmarka består i hovedsak av bart fjell. Fjellet er dekket av furuskog, med røsslyng, gråmose og reinlav i undervegetasjonen. Området er et stort og variert myrkompleks hvorav det meste er flatmyr.

Referanser

Eksterne lenker 

 Lindheim-Mannsmyr naturreservat Fylkesmannen i Vestfold og Telemark
 Faktaark Naturbase

Naturreservater i Vestfold og Telemark
Verneområder i Kragerø
Verneområder opprettet i 1983
Compsolacon

Compsolacon er en slekt av biller som hører til familien smellere (Elateridae).

Utbredelse 
Slekten er utbredt i sentrale deler av Asia med særlig mange arter i det nordlige India.

Systematisk inndeling 
Slekten blir ofte plassert som en underslekt av Agrypnus. Tallrike arter har nylig blitt flyttet til denne slekten fra Agrypnus 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 – store, brede, skjellkledte arter
 Stammen Agrypnini Candéze, 1851
 Slekten Compsolacon Reitter, 1905
 Compsolacon aequalis (Candéze, 1900)
 Compsolacon agrestis (Vats & Kashyap, 1992)
 Compsolacon baibaranus (Hayek, 1973)
 Compsolacon brachychaetus (Kollar, 1844)
 Compsolacon cashmiriensis Della Beffa, 1931
 Compsolacon crenicollis (Mènètries, 1832)
 Compsolacon himalayanus Jagemann, 1944
 Compsolacon inlustris (Vats & Kashyap, 1992)
 Compsolacon jacksoni (Vats & Kashyap, 1992)
 Compsolacon korotjaevi Gurjeva, 1987
 Compsolacon kuluensis (Vats & Kashyap, 1992)
 Compsolacon maisus (Vats & Kashyap, 1992)
 Compsolacon mertliki Platia, 2014
 Compsolacon planocorpus (Vats & Kashyap, 1992)
 Compsolacon rameshi (Vats & Kashyap, 1992)
 Compsolacon repercussus (Vats & Kashyap, 1992)
 Compsolacon solanensis (Vats & Kashyap, 1992)
 Compsolacon souslapisus (Vats & Kashyap, 1992)
 Compsolacon subargillus (Vats & Kashyap, 1992)
 Compsolacon subfaenum (Vats & Kashyap, 1992)
 Compsolacon sublapideus (Vats & Kashyap, 1992)
 Compsolacon thibetanus Reitter, 1913
 Compsolacon triticumunis (Vats & Kashyap, 1992)
 Compsolacon tuberosum (Vats & Kashyap, 1992)
 Compsolacon turkestanicus (Schwarz, 1902)

Referanser

Eksterne lenker 
 

Smellere
Biller formelt beskrevet i 1905
Pseudarhaphes

Pseudarhaphes er en slekt av biller som hører til familien smellere (Elateridae).

Utbredelse 
Slekten forekommer på Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien Småsmellere, Negastriinae Nakane, 1953
 Slekten Pseudarhaphes Dolin & Girard, 1998
 Pseudarhaphes fleutiauxi Dolin & Girard, 1998
 Pseudarhaphes madagascariensis (Fleutiaux, 1899)

Referanser

Eksterne lenker 
 

Smellere
Biller formelt beskrevet i 1998
Madagaskars insekter
Lun naturreservat

Lun naturreservat ligger på nordøstsida av Kilsfjorden i Kragerø, og er et variert skogsområde dominert av løvskog og en del furu. Spesielt for området er det at en finner en kystnær forekomst av barlind. Barlinden har vanligvis trehøyder på 7–8 meter, men enkelte trær når opp i 10 meter. Berggrunnen består av bergarten gabbro, som avgir relativt mye plantenæring.

Referanser

Eksterne lenker 

 Lun naturreservat Fylkesmannen i Vestfold og Telemark
 Faktaark Naturbase

Naturreservater i Vestfold og Telemark
Verneområder i Kragerø
Verneområder opprettet i 1996
Lågåsmyr naturreservat

Lågåsmyr naturreservat er en langstrakt myr omgitt av lave åser. Reservatet grenser inn til Sjømannsheia naturreservat. Overflaten på myra er for det meste ganske våt, og det renner en bekk gjennom det meste av myra. Det finnes også et mindre område med nedbørsmyr.

Referanser

Eksterne lenker 

 Lågåsmyr naturreservat Fylkesmannen i Vestfold og Telemark
 Faktaark Naturbase

Naturreservater i Vestfold og Telemark
Verneområder i Kragerø
Verneområder opprettet i 1983
Nordre Lia naturreservat

Nordre Lia naturreservat ligger sørvendt på rasmark og blokkmark ved foten av en blankskurt fjellside under Lifjell, innerst i Kleivgrend i Fyresdal. Området har særskilt naturvitenskapelig verdi på grunn av forekomst av ren edelløvskog med ask, hassel og alm. Det finnes også flere truede og sjeldne arter av lav og sopp som vokser på død ved.

Referanser

Eksterne lenker 

 Nordre Lia naturreservat Fylkesmannen i Vestfold og Telemark
 Faktaark Naturbase

Naturreservater i Vestfold og Telemark
Verneområder i Fyresdal
Verneområder opprettet i 2017
Chrostus

Chrostus er en slekt av biller som hører til familien smellere (Elateridae).

Utbredelse 
Arten er utbredt i Australia (Western Australia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien tannsmellere, Dendrometrinae Gistel, 1856
 Stammen Prosternini Gistel, 1856 - noe ganger regnet som en egen underfamilie, Prosterninae
 Slekten Chrostus Candéze, 1878
 Chrostus quadrifoveolatus Candèze, 1878

Eksterne lenker 
 Atlas of Living Australia - Chrostus Besøkt 20.11. 2019
 

Smellere
Biller formelt beskrevet i 1878
Australias insekter
Rognholmen naturreservat

Rognholmen naturreservat ligger nordvest for Stavseng fyr på Skåtøy. Holmen er hekkeplass for sjøfugl, reservatet omfatter også sjøarealene som ligger innenfor en avstand på 50 m fra land. Som i mange sjøfuglreservater er det ferdselsforbud til lands og til vanns i Rognholmen naturreservat fra 15. april til 15. juli.

Referanser

Eksterne lenker 

 Rognholmen naturreservat Fylkesmannen i Vestfold og Telemark
 Faktaark Naturbase

Naturreservater i Vestfold og Telemark
Verneområder i Kragerø
Verneområder opprettet i 1980
Idolus

Idolus er en slekt av biller som hører til familien smellere (Elateridae).

Utseende 
Små til middelsstore (6-9 millimeter), avlange, mer eller mindre rødbrunlige smellere. Oversiden er fint hårete. Antennene er trådformede, pronotum er litt lengre enn bredt, bakhjørnene spisst rett tilbaketrukne. Dekkvingene er avsmalnende bakover med kraftige punkstriper.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Utbredelse 
Slekten har en holarktisk utbredelse, den europeiske arten er vidt utbredt i Sør- og Mellom-Europa.

Systematisk inndeling 
 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien storsmellere, Elaterinae Leach, 1815
 Stammen Pomachiliini Candéze, 1859
 Slekten Idolus Desbrochers, 1875 
 Idolus adrastoides (Reitter, 1888)
 Idolus bigeminatus (Randall, 1838)
 Idolus californicus (Schaeffer, 1917)
 Idolus columbianus (Brown, 1933)
 Idolus debilis (LeConte, 1884)
 Idolus occidentalis (Brown)
 Idolus picipennis (Bach, 1852) - eneste art i Europa

Referanser

Eksterne lenker 
 bugguide.net - bildedatabase over nordamerikanske insekter. Besøkt 20.11. 2019
 

Smellere
Biller formelt beskrevet i 1870
Sjømannsheia naturreservat

Sjømannsheia naturreservat er dominert av furuskog på skrinn mark, delvis med gamle trær. Trolig er en del av trærne over 400 år gamle. På sjømannsheia kan en finne flere furuskogtyper, som tyttebær-furuskog, lavfuruskog og blåmose-furuskog.

Referanser

Eksterne lenker 

 Sjømannsheia naturreservat Fylkesmannen i Vestfold og Telemark
 Faktaark Naturbase

Naturreservater i Vestfold og Telemark
Verneområder i Kragerø
Verneområder opprettet i 1993
Neocardiophorus

Neocardiophorus er en slekt av biller som hører til familien smellere (Elateridae).

Utseende 
Små til middelsstore (ofte 5 - 7 millimeter), avlange, blanke, brunlige til svarte smellere. Antennene er lange og trådformede, gjerne nesten så lange som kroppen. Pronotum er hvelvet og rundet, oftest noe avsmalnende bakover, bakhjørnene litt butt tilbaketrukne. Et særtrekk er at scutellum er hjerteformet.

Utbredelse 
Slekten er utbredt i Sentral-Asia (Iran, Turkmenistan).

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien hjertesmellere (Cardiophorinae) Candéze, 1860 
 Slekten Neocardiophorus Gurjeva, 1966 
 Neocardiophorus fausti Gurjeva, 1966
 Neocardiophorus mamajevi Gurjeva, 1966
 Neocardiophorus pilicornis Platia, 2008

Eksterne lenker 
 Bilder av artene
 

Smellere
Biller formelt beskrevet i 1966
Irans insekter
Turkmenistans insekter
Stavnes naturreservat

Stavnes naturreservat i Fossingfjorden er et topografisk og botanisk sett variert område med innslag av eldre bar- og løvskog og mye døde trær i ulike nedbrytningsfaser. Skjærgårdsparkområdet Torgrimshull inngår i Stavnes naturreservat.

Referanser

Eksterne lenker 

 Stavnes naturreservat Fylkesmannen i Vestfold og Telemark
 Faktaark Naturbase

Naturreservater i Vestfold og Telemark
Verneområder i Kragerø
Verneområder opprettet i 1993
Harvey Elliott

Harvey Daniel James Elliott (født 4. april 2003) er en engelsk fotballspiller som spiller for den engelske klubben Liverpool FC. Han scoret sitt første mål i Premier League den 27. august 2022 mot Bournemouth FC.

Referanser

Eksterne lenker   
 
 
 

Engelske fotballspillere
Fotballspillere for Fulham FC
Fotballspillere for Liverpool FC
Fotballspillere for Blackburn Rovers FC
Catalina Rosales

Catalina Rosales Montiel (født 18. januar 1966) er en meksikansk funksjonshemmet friidrettsutøver, som konkurrerer i klassen F57. Dette er en klasse for sittende utøvere innen parafriidrett.

Hun representerer klubben DIF Nacional i Mexico by og begynte med parafriidrett i 1988. Hun driver hovedsakelig med kastøvelser, og ble verdensmester i kulestøt i klassen F58 i 2002. Hun har også paralympisk sølvmedalje i kulestøt og paralympisk bronsemedalje i diskos fra Paralympiske sommerleker 1996.

Bakgrunn 
Rosales er rullstolbruker etter at hun har hatt polio.

Idrettskarriere 
Rosales deltok i sine første paralympiske leker da hun deltok i Paralympiske sommerleker 1992 i Barcelona. Der fikk hun fjerdeplass i spydkast (THS2) som beste resultat, og hun kom på femteplass i kulestøt og sjuendeplass i diskos. Under Paralympiske sommerleker 1996 fikk hun sølv i kulestøt, bak Malda Baumgarde fra Litauen, og hun fikk bronse i diskos. Hun deltok også i spydkast, der hun kom på 15.-plass. Hun vant kulestøt i F58-klassen under Para-VM i friidrett 2002, og kom på fjerdeplass i diskos. 

I 2004 deltok hun i Paralympiske sommerleker 2004 i Athen, og kom der på femteplass i kulestøt og 14.-plass i diskos. To år senere kom hun på fjerdeplass i kulestøt og sjetteplass i kulestøt i F58-klassen under Para-VM i friidrett 2006, og hun deltok i Parapanamerikanske leker 2007, der hun fikk sølv i diskos, bak Roseane Santos, og sølv i kulestøt, bak Angeles Ortiz. Hun deltok i Paralympiske sommerleker 2008, og kom der på femteplass i kulestøt og ellevteplass i diskos, og i Paralympiske sommerleker 2008, der hun kom på åttendeplass i kulestøt og 12.-plass i diskos. 

Parapanamerikanske leker 2011 ble arrangert i Guadalajara i Mexico, og Rosales fikk der sølv i kulestøt, bak Maria Ortiz. Året etter deltok hun i Paralympiske sommerleker 2012 i London, og kom der på åttendeplass i kulestøt og 12.-plass i diskos. Hun kom på andreplass i diskos under Parapanamerikanske leker 2015 i Toronto i Canada, og kom på åttendeplass i diskos under Paralympiske sommerleker 2016. Hun kom på sjuendeplass i diskos under Para-VM i friidrett 2017. 

Hun deltok i Parapanamerikanske leker 2019 i Lima i Peru, og fikk der sølv i diskos i klassen F57.

Referanser

Eksterne lenker 
  Profil hos IPC
  Profil hos Parapanamerikanske leker 2019 

Meksikanske handikappidrettsutøvere
Meksikanske diskoskastere
Meksikanske kulestøtere
Verdensmestere i friidrett
Paralympiske sølvmedaljevinnere for Mexico
Paralympiske bronsemedaljevinnere for Mexico
Deltakere for Mexico under Paralympiske sommerleker 2016
Deltakere for Mexico under Paralympiske sommerleker 2012
Deltakere for Mexico under Paralympiske sommerleker 2008
Deltakere for Mexico under Paralympiske sommerleker 2004
Deltakere for Mexico under Paralympiske sommerleker 1996
Deltakere for Mexico under Paralympiske sommerleker 1992